Gester bini denn mit mina Mitbewohnerinna und zwei Kollega uf Caravaca de la Cruz an en mittelalterlicha Markt. Das isch würkli no idrücklich gsi. So vil müah wia sich d'Lüüt gebend zum us dem Markt es richtigs Spektakel z'macha. Da isch jeda Stand schön in mittelalterlicher Ufmachig (au d'Verkäufer sind dementsprechend verklaidet) und es het allerhand Lüüt wo a biz Theaterspilend und als  Clochard, Buchtänzerin oder sonstiges durch d'Strassa laufend. Zudem hets Esel und Kamel fürd Kind und sogar Hüaner uf dr Strass damits authentischer wirkt   Verkauft wird eifach alles. Vorwiegend natürlich Esswara. Vo Chäs über Fleischwara, zu frischem Brot (vor Ort gmacht) und frischa Pommes-Chips über frischer Paella und natürlich Grillada. Daderzua hend sich einigi Lüüt riiesa Grill bastlet wo ca.  20 Rippli, x Würst, 2 ganzi Schwii und weiss i nid was alles druf Platz het (siehe Foto). Ier könd eu nid vorstella wia das gschmeckt het…!!!